امریکا قوشمه ایالتلری مدافعه وزیرلیگی نینگ سرپرستی کریستوفر میلر, اولکه سی نینگ عراق و افغانستان ده گی عسکر لری سانی نینگ 2 مینگ 500 نفر گه توشیریلگن لیگی نی معلوم قیلدی.
دولت رهبری دونالد ترامپ نینگ بویروغی گه بناً مدافعه وزیرلیگی تامانیدن باشله تیلگن عراق و افغانستان دن عسکر چیقاریش پروسه سی تکمیل بولدی.
میلر اوشبو موضوع بیلن علاقه لی بیرگن یازمه بیاناتیده, افغانستان ده گی امریکا لیک لر عسکر لر سانی نینگ 2 مینگ 500 نفر گه توشیریلگن لیگی نی معلوم قیلرایکن, شونده ی قیلیب افغانستان ده گی امریکالیک عسکرلر سانی نینگ میلادی 2001- ییل دن بیری اینگ آز سویه گه توشگن لیگی نی بیلدیردی.
میلر, تشقی ایش لر وزیرلیگی نینگ موجود کیلیشوو لر دایره سیده امریکالیک عسکر لرنینگ همه سی نی می آیی گه قدر افغانستان دن چیقاریشی بوییچه پلانی نینگ, بوتونله ی اولکه ده گی شرایط گه باغلیق ایکن لیگی نی معلوم قیلدی.
میلر, "برچه تامان لرنینگ تینچ لیک نینگ اورنه تیلیشی بوییچه بیرگن وعده لری گه وفا قیلیشی کیره ک.  عینی دمده, امریکا قوشمه ایالتلری, اولکه میز, خلقی میز و منعفت لری میز نی محافظه ایتیش اوچون کیره ک بولگن تقدیرده (حربی) اقدام قیلیش گه دوام ایته دی" دییه قید ایتدی.
بوندن تشقری میلر, عراق ده گی امریکالیک عسکر لر سانی نینگ هم 2 مینگ 500 نفر گه توشیریلگن لیگی نی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
